Trein ontspoor in KaapstadArgieffoto ŉ Trein het Donderdagmiddag naby Brackenfell-stasie in Kaapstad ontspoor. “Die trein het nie aan die brand geslaan nie,” het Theo Layne, woordvoerder vir die stad se brand- en reddingsdiens gesê. “Die trein het ontspoor en gras langs die trein het aan die brand geslaan weens die vonke.” Die trein het omstreeks 14:00 ŉ aansluiting tussen twee platforms verlaat. Geen beserings is aangemeld nie.